রাস্তার মধ্যেই দুই যুবকের হাতে চড়-থাপ্পর খেলেন ডিউটিরত ট্রাফিক কনস্টেবল। ছিঁড়ে দেওয়া হল ওই পুলিস কর্মীর ইউনিফর্ম। সবার সামনে চলে মারধর। মানিকতলার মুচিবাজার এলাকার এই ঘটনায় চাঞ্চল্য চরমে।
 ওয়েব ডেস্ক: রাস্তার মধ্যেই দুই যুবকের হাতে চড়-থাপ্পর খেলেন ডিউটিরত ট্রাফিক কনস্টেবল। ছিঁড়ে দেওয়া হল ওই পুলিস কর্মীর ইউনিফর্ম। সবার সামনে চলে মারধর। মানিকতলার মুচিবাজার এলাকার এই ঘটনায় চাঞ্চল্য চরমে। অভিযুক্ত তিন যুবক বাইকে যাচ্ছিল। তাদের পথ আটকান মহম্মদ সেলিম নামে ওই ট্রাফিক কনস্টেবল। কেন একটি বাইকে তাঁরা ৩ জন যাচ্ছেন, এ প্রশ্ন করতেই হম্বিতম্বি শুরু করে যুবকরা। পুলিস কনস্টেবল লাইসেন্স দেখতে চাইলে, তাঁর ওপর ঝাঁপিয়ে পড়ে তারা। অভিযোগ, প্রথমেই ছিঁড়ে দেওয়া হয় তাঁর ইউনিফর্ম। চড় মারা হয় ওই পুলিসকর্মীকে। আরও লোকজন নিয়ে এসে, আরেক দফা মারধরেরও হুমকি দেয় অভিযুক্তরা। ততক্ষণে আশেপাশের ট্রাফিক পুলিসকর্মীরা সেখানে ছুটে আসেন। ২ যুবককে ধরা গেলেও, পালিয়ে যায় ১ জন।